hotchpotch/miracl-hf-unified huggingface dataset:
মোহাম্মদ সালাহ
মোহাম্মদ সালাহ ঘালে (  ; জন্ম ১৫ জুন ১৯৯২) একজন মিশরীয় পেশাদার ফুটবলার, যিনি একজন ফরওয়ার্ড হিসেবে জনপ্রিয় ব্রিটিশ ক্লাব লিভারপুল এবং মিশরীয় জাতীয় দল-এ খেলে থাকেন।
সালাহ একজন পেশাদার ফুটবলার হিসেবে এল মাকোলুন নামক ক্লাবের হয়ে খেলার মাধ্যমে তার কর্মজীবন শুরু করেন, পরবর্তীতে ২০১২ সালে, তিনি সুইজারল্যান্ড এর বাসেল শহর ভিত্তিক ক্লাব এফসি বাসেল এ স্থানান্তরিত হন, এর পরে, ২০১৭ সালে জনপ্রিয় ক্লাব লিভারপুল-এ স্থানান্তর হওয়ার আগ পযন্ত তিনি জনপ্রিয় ব্রিটিশ ক্লাব চেলসি, ইটালীয় ক্লাব ফিওরেন্টিনা (ধারে) এবং আরেকটি ইটালীয় ক্লাব রোমা'র হয়ে খেলেছেন।
এর পাশাপাশি তিনি ২০১১ সাল থেকে মিশরীয় জাতীয় ফুটবল দলের প্রতিনিধিত্ব করে আসছেন, তিনি আফ্রিকা অনুর্ধ-২০ কাপ অব নেশনস-এ তিনি ব্রোঞ্জ পদক জিতেছেন , এছাড়াও তিনি ২০১১ সালে কলাম্বিয়ায় আয়োজিত ২০১১ ফিফা অনুর্ধ-২০ বিশ্বকাপ-এ ও অংশগ্রহণ করেছেন, লন্ডন-এ অনুষ্ঠেও ২০১২ সামার অলিম্পিকস, লিবিয়াতে অনুষ্ঠেও সিএএফ কাপ অব নেশনস ২০১৭ অংশগ্রহণ করেছেন, এবং তার দল ফাইনালেও পৌছে যায় তবে ফাইনাল ম্যাচটি আর জেতা হয়নি তাদের, এর পরে তিনি ২০১৮ সালে রাশিয়া'তে অনুষ্ঠিত হতে যাওয়া ফিফা বিশ্বকাপ ২০১৮-তে তার জাতীয় দলের হয়ে খেলার যোগ্যতা অর্জন করেন। অত:পর, তিনি ২০১৮ বিশ্বকাপে খেলার জন্য যোগ্যতা অর্জনকারী ফিফা বিশ্বকাপ কোয়ালিফিকেশন(সাফ)-এ সর্বোচ্চ গোলদাতা হন।
তিনি তার ক্লাব বাসেল এর সাথে প্রথম সিজনেই সুইস সুপার লিগ এবং ২০১৪–১৫ মৌসুমের প্রিমিয়ার লিগ জয় করেন, এছাড়া চেলসি'র সাথে ২০১৪–১৫ মৌসুমের ফুটবল লিগ কাপ জয় করেন, ২০১২ সালে তাকে বছরের সেরা সাফ সবচেয়ে প্রতিশ্রুতিশীল আফ্রিকান প্রতিভা'র পুরস্কার প্রদান করা হয়। ২০১৩ সালে, সুইস সুপার লিগে সেরা খেলোয়াড় হওয়ার জন্য, তাকে এসএফপি গোল্ডেন প্লেয়ার অ্যাওয়ার্ড নামক পুরষ্কার প্রদান করা হয়।
২০১৭ সালে, সাফ বছরের সেরা অাফ্রিকান ফুটবলার হিসেবে, সাহাহ এর নাম ঘোষণা করা হয়, বিবিসি বছরের সেরা অাফ্রিকান ফুটবলার, এছাড়া ২০১৭ সালের নভেম্বর মাসের মাসের সেরা প্রিমিয়ার লিগ খেলোয়াড় হিসেবেও তার নাম ঘোষণা করা হয়। এছাড়াও তিনি বছরের সেরা সাফ দল এবং সাফ অাফ্রিকান কাপ অব নেশনস টুর্নামেন্টের সেরা দল-এ নির্বাচিত হন।
২০১৩ সালে সালাহ, ম্যাগিকে বিয়ে করেন। একসাথে দম্পতিটির একটি কন্যা সন্তান রয়েছে, যার নাম মক্কা, যিনি ২০১৪ সালে জন্মগ্রহণ করেন। তার কন্যার নাম ইসলামের সবচেয়ে পবিত্রতম শহর মক্কা'র নাম অনুসারে রাখা হয়েছে, তার কন্যা লন্ডনের দক্ষিণ পশ্চিম অঞ্চলে অবস্থিত ওয়েস্ট মিনিস্টার হাসপাতাল এ জন্ম গ্রহণ করে। সালাহ একজন মুসলিম, এবং মাঝে মধ্যে তিনি সিজদা প্রদানের মাধ্যমে গোল উদযাপন করেন। তিনি তিনটি আলাদা ভাষায় কথা বলতে পারেন: আরবী, ইংরেজী এবং ইটালিয়ান।
লাভলীন কৌর সাসন
লাভলীন কৌর সাসন হচ্ছেন একজন ভারতীয় টেলিভিশন অভিনেত্রী, যিনি বিভিন্ন ভারতীয় ধারাবাহিকে কাজ করছেন। তিনি স্টার প্লাসে সম্প্রচারিত সাথ নিভানা সাথিয়ায় "পরিধি মোদী" চরিত্রে অভিনয়ের মাধ্যমে জনপ্রিয়তা অর্জন করেছেন। ২০১৭ সালের মার্চ মাসে, তিনি উক্ত ধারাবাহিকটি ছেড়ে দেন।
জমিরুদ্দিন খাঁ
ওস্তাদ জমিরুদ্দিন খাঁ (মৃত্যু: ১৯৩২) হলেন ভারতীয় উপমহাদেশের একজন প্রখ্যাত সঙ্গীতজ্ঞ। তিনি কাজী নজরুল ইসলাম, তুলসী লাহিড়ী, আঙুর বালা, ইন্দু বালা, হরমতি, কমল দাশগুপ্ত, সুবল দাশগুপ্ত, আব্বাস উদ্দীন প্রমুখ প্রতিথ যশা সঙ্গীত শিল্পীর সঙ্গীত শিক্ষক ছিলেন।
আম্বালের প্রখ্যাত ধ্রুপদ গায়ক মসিদ খাঁ আম্বালাওয়াল উনিশ শতকের শেষভাগে কলকাতায় বসবাস করা কালীন সেখানেই জমিরউদ্দিন জন্মগ্রহণ করেন।
কলকাতায় ‘ঠুমরির রাজা’ নামে খ্যাত জমিরুদ্দিন পর্যায়ক্রমে বড় ভাই গোলাম জান, পিতা মসিদ খাঁ, খলিফা বাদল খাঁ, গহরজান ও মৈজুদ্দিনের নিকট সঙ্গীতের বিভিন্ন ধারায় তালিম নেন।
আধুনিক বাংলা গানের উন্মেষপর্বে সুরনির্মাণে বিশেষ প্রভাব বিস্তারকারী জমিররুদ্দিনের নিকট সেকালে প্রখ্যাত সঙ্গীত শিল্পীরা তালিম নেন, যাদের মধ্যে রয়েছে কাদের জামেরী, আঙুরবালা, ইন্দুবালা, হরমতি কমল দাশগুপ্ত, সুবল দাশগুপ্ত, কৃষ্ণচন্দ্র দে (অন্ধ গায়ক) প্রমুখ।
শিক্ষাবিষয়ক গবেষণা
শিক্ষাবিষয়ক গবেষণা শিক্ষা ক্ষেত্রের সাথে সংশ্লিষ্ট তথ্য সংগ্রহ ও বিশ্লেষণের উল্লেখ রয়েছে। গবেষণা বিভিন্ন পদ্ধতি অন্তর্ভুক্ত হতে পারে। গবেষণা ছাত্র শিক্ষণ, শিক্ষণ পদ্ধতি, শিক্ষক প্রশিক্ষণ, এবং শ্রেণীকক্ষ গতিবিদ্যা সহ শিক্ষার বিভিন্ন দিক অন্তর্ভুক্ত হতে পারে।
মোহাম্মদ হোসেন খসরু
ওস্তাদ মোহাম্মদ হোসেন খসরু (২ এপ্রিল ১৯০৩ - ৬ আগস্ট ১৯৫৯) হলেন ভারতীয় উপমহাদেশের একজন প্রখ্যাত সঙ্গীতজ্ঞ। তিনি কুমার শচীনদেব বর্মণ, হিমাংশু দত্ত, ওস্তাদ সমরেন্দ্র পাল, সন্ধ্যা মুখার্জি, ওস্তাদ আলী আহমদ খান, পান্নালাল ঘোষ, আবদুল আলীম, ফেরদৌসী রহমান, শাহনাজ রহমত উল্লা, সোহরাব হোসেন প্রমুখ প্রতিথ যশা সঙ্গীত শিল্পীর সঙ্গীত শিক্ষক ছিলেন।
মোহাম্মদ হোসেন খসরু ১৯০৩ সালের ২ এপ্রিল কুমিল্লা শহরস্থ মাতুলালয় দারোগা বাড়িতে জন্মগ্রহণ করেন; যদিও তার পৈতৃক নিবাস ছিলো ব্রাহ্মণবাড়িয়ার কসবা থানার মঈনপুর গ্রামে।
ওস্তাদ আলাউদ্দিন খাঁ প্রদত্ত ‘দেশমণি’ খেতাব প্রাপ্ত ওস্তাদ খসরু পর্যায়ক্রমে ওস্তাদ জানে আলম চৌধুরী, আমিরুল ইসলাম শকী, ওয়াজির খাঁ, মেহেদী হাসান খান, ওস্তাদ নাছির উদ্দিন খান, ওস্তাদ কালে খাঁ, ওস্তাদ মামিদ খাঁন, ওস্তাদ করিম খাঁ, ওস্তাদ মঈজউদ্দিন খাঁ, ওস্তাদ উজির খাঁ, ওস্তাদ মোহাম্মদ আলী খাঁ, ওস্তাদ জদ্দন বাঈ, ওস্তাদ আল্লাদিয়া খাঁ, ওস্তাদ বাদল খাঁ প্রমুখের নিকট সঙ্গীতের বিভিন্ন ধারায় তালিম নেন।
সঙ্গীত চর্চায় অসাধারণ অবদানের জন্য পাকিস্তান সরকার ১৯৬২ সালে ‘প্রাইড অব পারফরমেন্স’ (মরণোত্তর) এবং বাংলাদেশ সরকার ১৯৭৮ সালে ‘শিল্পকলা একাডেমী পদক’ (মরণোত্তর) প্রদান করে তাকে।
ভারতীয় টেলিভিশন অভিনেত্রীদের তালিকা
এটি হচ্ছে ভারতীয় টেলিভিশন জগতের উল্লেখযোগ্য অভিনেত্রীদের একটি তালিকা।
রানি পুতুল, হাওড়া
রানি পুতুল পশ্চিমবঙ্গের হাওড়া জেলার অন্যতম বিখ্যাত পুতুল। বিষ্ণুপুরের পোড়ামাটির বা টেরাকোটার মতো মনে হলেও এটি সম্পূর্ণ ভিন্ন একটি পুতুল।
এই পুতুলের ইতিহাস নিয়ে অনেক মত চালু আছে। কেউ কেউ বলেন এটি কাল্পনিক রানী। আবার অনেকে একে বাস্তবসম্মত একটি রানীর অবয়ব বলে মনে করেন।
এই পুতুলে ব্রিটিশ আমলের ছাপ রয়েছে। বিশেষজ্ঞরা এটিকে রাণী ভিক্টোরিয়ার অবয়ব বলে মনে করেন। দেবীর গোলগাল মুখ সেটাই ইঙ্গিত করে।
প্রথমে দুটি খোলে ছাঁচ করে নেওয়া হয়। এর পর সেই দুটি অংশকে পুড়িয়ে নিয়ে পুতুল তৈরি করা হয়। এই ধরণের পুতুলের পা থাকে না। কোমরের নিচের অংশ ঘাগড়া দিয়ে ঢাকা থাকে। পুতুলের চুল কোঁকড়ানো। কখনো কখনো মুকুটও পরানো হয়। সম্পূর্ন পুতুল তৈরি হওয়ার পর অভ্র মেশানো গোলাপি রঙ করে করা হয়।
বিলুপ্তপ্রায় এই শিল্প আজ শিল্পী দিবাকর পালের হাত ধরে বেঁচে আছে। বর্তমানে জগতবল্লভপুরের শিল্পী দিবাকর পাল পরিবার পরম্পরায় আজও বানিয়ে চলেছেন এমন রানি পুতুল।
ভারতীয় ৫০০ টাকার নোট
ভারতীয় ৫০০ টাকা ব্যাঙ্কনোট (₹ ৫০০) ভারতীয় টাকার একটি মূল্য। বর্তমান ₹ ৫০০ টাকায নোট, ১০ নভেম্বর, ২০১৬ থেকে প্রচলিত হওয়া, মহাত্মা গান্ধী নতুন সিরিজের একটি অংশ। অক্টোবর ১৯৯৭ এবং নভেম্বর ২০১৬ এর মধ্যে প্রচলিত মহাত্মা গান্ধী সিরিজের ব্যাঙ্কনোটগুলি ৮ নভেম্বর, ২০১৬ সালে বন্ধ করা হয়। ১৩ জুন, ২০১৭ তারিখে, ভারতীয় রিজার্ভ ব্যাংক শীঘ্রই নতুন ₹ ৫০০ নোট বাজারে ছাড়ে, কিন্তু পুরাতন বেশী আইনি দরপত্র চলতে থাকবে। নকশাটি মহাত্মা গান্ধী (নিউ) সিরিজের বর্তমান নোটের অনুরূপ, ব্যতীত অন্য কোনও ইনসেট 'এ' নিয়ে আসবে না।
মুদ্রাস্ফীতির কারণে প্রচলিত ব্যাঙ্ক নোট সংখ্যা বাড়ানোর জন্য অক্টোবর ১৯৮৭ সালে ভারতীয় রিজার্ভ ব্যাংক (ভারতীয় রিজার্ভ ব্যাংক) দ্বারা ৫০০ টাকার নোটভুক্তি করা হয়। নোটটিতে প্রধানত ভারতের প্রতীক অশোক স্তম্বের পরিবর্তে মহাত্মা গান্ধীর প্রতিকৃতি ব্যবহারা হয়। এই নকশার জনপ্রিয়তার ফলে অন্যান্য ভারতীয় নোটের নকশার শেষ প্রান্তে এবং প্রথম মহাত্মা গান্ধীর সিরিজ নোটগুলির প্রবর্তন ঘটে।
৮ ই নভেম্বর, ২০১৬ সালে, ভারতের প্রধানমন্ত্রী নরেন্দ্র মোদী ভারতে দুর্নীতির বিরুদ্ধে লড়াইয়ের জন্য এবং জাল নোটের সমস্যা মোকাবেলার একটি উপায় হিসেবে মহাত্মা গান্ধীর সিরিজের ৫০০ নোটের অবমূল্যায়ন ঘোষণা করেন। ১০ নভেম্বর, ২০১৬ তারিখে, আগের ব্যাংক নোটটি নগদ অর্থের মহাত্মা গান্ধী নতুন সিরিজের একটি নতুন ৫০০ নোটের পরিবর্তন করা হয় পুরাতোন ৫০০ নোটের সঙ্গে। [8]
অন্যান্য ভারতীয় টাকার নোটগুলির মতো, ৫০০ টাকার নোটের পরিমাণ (মূল্য) ১৭ টি ভাষায় লেখা আছে। নোটের পিছনে, টাকার মূল্য ইংরেজী এবং হিন্দি ভাষাতে লেখা হয়। বিপরীতটি একটি ভাষা প্যানেল যা ২২ টি অষ্টম তফসিলভুক্ত ভাষার মধ্যে ১৫ টি রাজ্য ভাষা নোটের তালিকা প্রদর্শন করে । ভাষা বর্ণানুক্রমিকভাবে প্রদর্শিত হয়। প্যানেলের অন্তর্ভুক্ত ভাষাগুলি হল আসামি, বাংলা, গুজরাটি, কন্নড়, কাশ্মীরি, কঙ্কনি, মালয়ালাম, মারাঠি, নেপালী, ওড়িয়া, পাঞ্জাবি, সংস্কৃত, তামিল, তেলেগু এবং উর্দু।
রামপুরা থানা
রামপুরা থানা , ঢাকার একটি প্রশাসনিক ইউনিট।
'রামপুরা থানা' হল ঢাকা সিটি কর্পোরেশনের অন্তর্গত একটি উপজেলা বা থানা । . রামপুরা KC স্থানীয় ফুটবল ক্লাব রামপুরা এবং এটি ঢাকা সিটি কর্পোরেশন পাইওনিয়ার ফুটবল লিগে খেলে থাকে. ক্লাবটি ২০০৮ সালে পাইওনিয়ার ফুটবল লিগে ভালো খেলা প্রদর্শনের মাধ্যমে তৃতীয় বিভাগ ফুটবল লীগে খেলার যোগ্যতা অর্জন করে।
রামপুরা থানার আয়তন ২.৮০ বর্গ কিলোমিটার। এর দুটি ওয়ার্ড বা ইউনিয়ন রয়েছে, ওয়ার্ড ২২ ও ২৩ নং। এর মধ্যে ১৭ টি মহল্লা এবং মৌজা রয়েছে। এটি উত্তরে গুলশান থানা ও বাড্ডা থানা এবং দক্ষিণে খিলগাঁও থানা ও মতিঝিল থানা সীমান্তে অবস্থিত। খিলগাঁও থানা রামপুরা থানার পূর্বদিকে এবং পশ্চিমে রমনা থানা ও তেজগাঁও সীমান্তে অবস্থিত। রামপুরা ক্যানেল রামপুরা খালের একটি খাল এবং পূর্ব ঢাকার একমাত্র নিষ্কাশন ব্যবস্থা যা অত্র এলাকা থেকে বৃষ্টিপাত এবং শিল্প বর্জ্য বের করে নেয়। তবে এখানে  রাজনৈতিক হাঙ্গামা-আক্রমন এবং ভূমি দখলজনিত সমস্যা হয়েছে। বর্ষাকালে এটি ঢাকায় সবজি ও ফল পরিবহন করতে ব্যবহৃত হয়। রামপুরা আফতাবনগর হাউজিং প্রোজেক্ট এবং বনশ্রী হাউজিং প্রোজেক্টসহ বেশ কয়েকটি গৃহনির্মাণ প্রকল্প রয়েছে। আফতাবানগর হাউজিং প্রোজেক্ট এবং ইস্টার্ন হাউজিং লিমিটেডের কর্তৃপক্ষ রামপুরা খাল ভরাট জনিত কারণে 'দি ডেইলি স্টারে'র একটি রিপোর্টে তাদের জমি বাড়ানোর অভিযোগে অভিযুক্ত হয়েছে।
২ আগস্ট ২০০৯ এর হিসাব অনুযায়ী রামপুরা থানার অন্তর্গত এলাকার মোট জনসংখ্যা রয়েছে ১৩৮,৯২৩ জন এবং প্রতি বর্গ কিলোমিটারে জনসংখ্যার ঘনত্ব ৪৯,৬১৫ জন। এখানে সাক্ষরতার হার ৭৪.৪৫ শতাংশ, এর মধ্যে পুরুষ সাক্ষরতার হার 76.52 শতাংশ এবং নারী সাক্ষরতার হার 72.38 শতাংশ. এখানে ২২ নং ওয়ার্ডে ৪৭,৪৫১ জন পুরুষ  এবং 29934  ২৩ নং ওয়ার্ডে ২৯,৯৩৪ জন পুরুষ রয়েছে ।  এটি 38,912 নারী ওয়ার্ড 22 এবং 22,626 নারী ওয়ার্ড 23. এছাড়াও এখানে রামপুরা বস্তি নামে একটি বস্তি রয়েছে . এছাড়াও আছে একটি গার্মেন্টস কারখানা . রামপুরা থানা, ঢাকা শহরের একটি কম অপরাধ প্রবণ এলাকা।
রামপুরা থানা এলাকাজুড়ে নিরাপত্তা প্রদান করে রামপুরা থানা পুলিশ স্টেশন।  রামপুরা পাম্প স্টেশন থেকে এই এলাকায় পানির সাপ্লাই দেয়া হয় । এটি পুরো এলাকার পানি চাহিদা মেটায় । পাম্প স্টেশনটি বালু নদী, দেবধোলাই নদী এবং নড়াই নদী থেকে পানি সরবরাহ করে।  পানি দূষণের কারণে এখানে একটি পানি শোধনাগার স্থাপন করা হয়েছে. পাম্পটি ঢাকা ওয়াসার (পানি সরবরাহ ও পয়ঃনিস্কাশন কর্তৃপক্ষ) এর পানি সরবরাহ ও পয়ঃনিস্কাশন কর্তৃপক্ষ দ্বারা পরিচালিত হয়। ওয়াসা অত্র থানাধীন এলাকাজুড়ে দূষিত পানি সরবরাহ করার জন্য সমালোচনার সম্মুখীন  হয়েছে। .
ষষ্ঠী পুতুল
ষষ্ঠী পুতুল উত্তর দিনাজপুর জেলার অন্যতম স্থানীয় লোকশিল্পের নিদর্শন। এই ষষ্ঠী পুতুলে আদিমতার ছাপ স্পষ্ট। প্রাচীন ধারা বজায় রেখে আজও এই পুতুল তৈরি করা হয়। বর্তমানে শিল্পী মালতি রায় এই শিল্পকে ধরে রেখেছেন।
পোড়ামাটির এই পুতুলগুলোর মূল উপজীব্য মা ও ছেলে। তবে অন্যান্য অঞ্চলের মা ও ছেলে পুতুলের থেকে আলাদা। কুনুরের পুতুলে মা শ্রমজীবি পরিবারের অন্তর্গত এবিং তারই প্রতিরূপ। কোলে ছেলে। তবে ছেলের মাথায় ঝাঁকা সেই শ্রমজীবি পরিবারকেই প্রতিভাত করে। অনেক সময় চা বাগানের কর্মরত মহিলাদের মতো পিঠে ছেলে বাঁধাও দেখা যায়।
মন্টি বাউডেন
মন্টাগু পার্কার বাউডেন (; জন্ম: ১ নভেম্বর, ১৮৬৫ - মৃত্যু: ১৯ ফেব্রুয়ারি, ১৮৯২) সারের স্টকওয়েলে জন্মগ্রহণকারী প্রথিতযশা ইংরেজ আন্তর্জাতিক ক্রিকেটার ছিলেন। ইংল্যান্ড ক্রিকেট দলের অন্যতম সদস্য ছিলেন তিনি। ঘরোয়া প্রথম-শ্রেণীর ক্রিকেটে সারে ও দক্ষিণ আফ্রিকার ঘরোয়া ক্রিকেটে ট্রান্সভালের প্রতিনিধিত্ব করেছেন। দলে তিনি মূলতঃ উইকেট-রক্ষকের দায়িত্ব পালন করতেন। এছাড়াও ডানহাতে ব্যাটিংয়ে পারদর্শীতা দেখিয়েছেন মন্টি বাউডেন।
ডালউইচ কলেজে অধ্যয়ন করেছেন মন্টি বাউডেন। ১৮৮৩ থেকে ১৮৮৮ সময়কালে প্রথম-শ্রেণীর ইংরেজ কাউন্টি ক্রিকেটে সারে এবং ১৮৮৯ থেকে ১৮৯০ সময়কালে দক্ষিণ আফ্রিকান ঘরোয়া প্রথম-শ্রেণীর ক্রিকেটে ট্রান্সভালের পক্ষে খেলেছেন।
১৮৮৮-৮৯ মৌসুমে সি. অব্রে স্মিথের নেতৃত্বাধীন ইংরেজ দলের সদস্যরূপে দক্ষিণ আফ্রিকা সফরে যান। ১২ মার্চ, ১৮৮৯ তারিখে দক্ষিণ আফ্রিকার বিপক্ষে তাঁর টেস্ট অভিষেক ঘটে। সমগ্র খেলোয়াড়ী জীবনে দুই টেস্টে অংশগ্রহণের সুযোগ পেয়েছেন।
ঐ সফরে তিনি স্মিথের সহকারীর দায়িত্বে ছিলেন। ২৫ মার্চ, ১৮৮৯ তারিখে মাত্র ২৩ বছর ১৪৪ দিন বয়সে নিজস্ব দ্বিতীয় খেলায় ইংল্যান্ড দলের অধিনায়কের দায়িত্ব পালন করেন। নিয়মিত অধিনায়ক সি. অব্রে স্মিথ অসুস্থ থাকায় তিনি এ দায়িত্বে ছিলেন। এরফলে তিনি ইংল্যান্ডের সর্বকনিষ্ঠ অধিনায়কের মর্যাদা লাভ করেন। খেলায় তাঁর দল জয়লাভ করেছিল।
দলের সাথে ইংল্যান্ডে না ফিরে উইটওয়াটার্সর‌্যান্ড স্বর্ণ অনুসন্ধান কাজে অংশগ্রহণ করেন। পাইওনিয়ার কলামের সাথে রোডেশিয়ায় চলে যান ও মাদক চোরাচালানের দায়ে অভিযুক্ত হন।
১৯ ফেব্রুয়ারি, ১৮৯২ তারিখে ম্যাশোনাল্যান্ডের আমটালি হাসপাতালে ২৭ বছর বয়সে তাঁর দেহাবসান ঘটে। আনুষ্ঠানিকভাবে মৃগীরোগে তাঁর মৃত্যুর খবর জানানো হয়। তবে, তিনি মালবাহী গরুর গাড়ি থেকে পড়ে গিয়ে ষাঁড়ের খুড়ের আঘাতে মারা গিয়েছিলেন। হুইস্কির আবরণ দিয়ে প্রস্তুতকৃত কফিনে তাঁর দেহ আবদ্ধ করে রাখা হয়েছিল।
জোহুর
জোহুর (বৈজ্ঞানিক নাম: "Borbo cinnara (Wallace)") এক প্রজাতির ছোট আকারের প্রজাপতি যার শরীর ও ডানা খয়েরি বাদামী রঙের এবং রোঁয়া যুক্ত। এরা ‘হেসপেরায়িডি’ গোত্রের এবং 'হেসপেরায়িনি' উপগোত্রের সদস্য।
জোহুর এর প্রসারিত অবস্থায় ডানার আকার ৩০-৩৬ মিলিমিটার দৈর্ঘ্যের হয়।
জোহুররা খুব দ্রুত এবং এলোমেলো ভঙ্গিতে উড়তে থাকে। ছোট ছোট উড়ান দেয় এবং বারবার একই জায়গায় ফিরে আসে। এরা রৌদ্র পোহাতে পছন্দ করে তাই মাঝে মাঝেই পাতার উপর বসে থাকতে দেখা যায়।
জোহুর এর ডিম সাদা বর্ণের। ডিম এর আয়তন হল 0.06mm3
জোহুর এর শূককীট ফিকে সবুজ বর্নের। বিভিন্ন প্রজাতির ঘাসের ডগা মুড়িয়ে একটা শঙ্কু আকৃতির বাসা তৈরি করে। প্রথম প্রথম এরা এই বাসা ছেড়ে বের হয়না, পরে বেড়িয়ে পাতার বাকী অংশে এসে বসে থাকে। শূককীট এর মাথাটি কালো বর্ণের এবং দেহের দু'পাশের দুটো সাদা দাগ মাথার ওপর দিকে এসে মিশেছে। 
এই শূককীট বিভিন্ন প্রজাতির ঘাস যেমন-"", "", "Rottboellia cochinchinensis","".
এর কচি পাতার রসালো অংশ আহার করে। এছাড়া ধান () গাছও এদের আহার্য উদ্ভিদ।
আব্দুল্লাহ আল-শামেরি
আব্দুল্লাহ আল-শামেরি (; জন্ম: ১৭ সেপ্টেম্বর, ১৯৯৩) হচ্ছেন সৌদি আরবের একজন ফুটবলার। তিনি সৌদি পেশাদার লীগে আল-তায়ুনের হয়ে একজন রক্ষণভাগের খেলোয়াড় হিসেবে খেলেন।
স্টিফেন বুক
স্টিফেন লুইস বুক, ওএনজেডএম (; জন্ম: ২০ সেপ্টেম্বর, ১৯৫১) ডুনেডিনে জন্মগ্রহণকারী প্রথিতযশা সাবেক নিউজিল্যান্ডীয় আন্তর্জাতিক ক্রিকেটার। নিউজিল্যান্ড ক্রিকেট দলের অন্যতম সদস্য ছিলেন তিনি। নিউজিল্যান্ডের পক্ষে ৩০ টেস্ট ও ১৪টি একদিনের আন্তর্জাতিকে অংশগ্রহণ করেছেন তিনি। ঘরোয়া প্রথম-শ্রেণীর ক্রিকেটে ওতাগো দলের প্রতিনিধিত্ব করেছেন স্টিফেন বুক। দলে তিনি মূলতঃ স্লো লেফট-আর্ম অর্থোডক্স বোলার হিসেবে খেলতেন। এছাড়াও, নিচেরসারিতে ডানহাতে ব্যাটিং করতেন তিনি।
বার্ট সাটক্লিফের আত্মজীবনীকার ও ক্রীড়া সাংবাদিক রিচার্ড বুক এবং উপন্যাসে পুরস্কার বিজয়ী ও চিত্রনাট্যকার পলা বুক তাঁর ভাই-বোন।
১৯৮৫ সালে ওয়েলিংটনে সফরকারী পাকিস্তানের বিপক্ষে টেস্টে অংশগ্রহণ করেন। এরপর প্রাইসওয়াটারহাউজকুপার্স টেস্ট ক্রিকেট র‌্যাঙ্কিংয়ে নিজস্ব সেরা ৯ম স্থান দখল করেন।
ঘরোয়া প্রথম-শ্রেণীর ক্রিকেটে ওতাগো দলের পক্ষে খেলেছেন। স্লো বামহাতি অর্থোডক্স বোলিংয়ের অধিকারী স্টিফেন বুক কেবলমাত্র ছয়জন নিউজিল্যান্ডীয় খেলোয়াড়ের একজনরূপে ছয় শতাধিক প্রথম-শ্রেণীর উইকেট লাভে সক্ষমতা দেখিয়েছেন।
ফেব্রুয়ারি, ১৯৭৮ সালে ওয়েলিংটনে ইংল্যান্ডের বিপক্ষে টেস্ট অভিষেক ঘটে স্টিফেন বুকের। ঐ টেস্টে নিউজিল্যান্ড তাদের ক্রিকেটের ইতিহাসে ইংল্যান্ডের বিরুদ্ধে প্রথম টেস্ট জয়ে সক্ষম হয়। কয়েকমাস পর প্রথমবারের মতো বিদেশে টেস্ট সফরে যান। ইংল্যান্ডের ট্রেন্ট ব্রিজে অনুষ্ঠিত ঐ টেস্টে তিনি ২৮ ওভার বোলিং করে ১৮ মেইডেন দিয়ে ২৯ রানের বিনিময়ে ২ উইকেট দখল করেন।
১৯৭৯-৮০ মৌসুমে ক্লাইভ লয়েডের নেতৃত্বাধীন ওয়েস্ট ইন্ডিজের বিপক্ষে অনুষ্ঠিত সিরিজের প্রথম টেস্টে নাটকীয় জয়ে প্রভূতঃ ভূমিকা রাখেন তিনি। ডুনেডিনের কেরিসব্রুকে অনুষ্ঠিত খেলায় তিনি যখন ক্রিজে আসেন তখন নিউজিল্যান্ডের জয়ের জন্য প্রয়োজন ছিল মাত্র চার রান ও দলীয় সংগ্রহ ছিল ১০০/৯। গ্যারি ট্রুপের সাথে জুটি গড়ে ঐতিহাসিক জয় তুলে নেয় নিউজিল্যান্ড দল। লেগ বাইয়ের সাহায্যে দলের রান সমানে আসলে বেশ বিতর্কের সৃষ্টি হয়। বিতর্কিত এ সফরে দূর্বল আম্পায়ারিত্বের অভিযোগ আনা হয়। ক্রাইস্টচার্চ ও অকল্যান্ডের পরবর্তী টেস্ট দুটোয় ড্র করে তাঁর দল ১-০ ব্যবধানে সিরিজ জয়ে করে।
১৯৮৩-৮৪ মৌসুমে ইংল্যান্ডের বিপক্ষে প্রথমবারের মতো সিরিজ জয় করে। খেলার উল্লেখযোগ্য দিক ছিল ক্রাইস্টচার্চে তিনি ৪/৩৭ লাভ করেছিলেন। ১৯৮৪-৮৫ মৌসুমে পাকিস্তান সফরে যান। নিয়াজ স্টেডিয়ামে নিজস্ব সেরা বোলিং পরিসংখ্যান ৭/৮৭ দাঁড় করান। ১৯৮৫-৮৬ মৌসুমে স্বাগতিক অস্ট্রেলিয়ার বিপক্ষে ব্ল্যাক ক্যাপসরা প্রথমবারের মতো সিরিজ জয় করে। এছাড়াও ব্যাট হাতে দূর্লভ সফলতা পান। এসসিজিতে অনুষ্ঠিত সিরিজের দ্বিতীয় টেস্টে দশম উইকেট জুটিতে জন ব্রেসওয়েলের অপরাজিত ৮৩ রানের সাথে ব্যক্তিগত ৩৭ রানের কল্যাণে ১২৪ রান যুক্ত হয়। ঐ সিরিজটিতে নিউজিল্যান্ড ২-১ ব্যবধানে সিরিজ জয় করে।
জেফ ক্রো’র অধিনায়কত্বে ভারত ও পাকিস্তানে যৌথভাবে অনুষ্ঠিত ক্রিকেট বিশ্বকাপের ৪র্থ আসরে দলের অন্যতম সদস্য ছিলেন স্টিফেন বুক। তবে ঐ প্রতিযোগিতায় গ্রুপ পর্বে তৃতীয় স্থান দখল করায় শুরুতেই দলটিকে বিদায় নিতে হয়েছিল। শুধুমাত্র দূর্বলতম জিম্বাবুয়ের বিপক্ষেই নিউজিল্যান্ড জয়ী হয়েছিল।
২০১৮ ফিফা বিশ্বকাপ গ্রুপ ই
২০১৮ ফিফা বিশ্বকাপ এর গ্রুপ ই পর্বের খেলা ২০১৮ সালের ১৭ থেকে ২৭ জুন অনুষ্ঠিত হবে। এই গ্রুপে অংশগ্রহণ করছে ব্রাজিল, সুইজারল্যান্ড, কোস্টা রিকা এবং সার্বিয়া। পয়েন্ট তালিকায় প্রথম দুই দল পরবর্তী ১৬ দলের পর্বে অগ্রসর হবে।
১৬ দলের পর্বে:
খেলার সময়সূচী স্থানীয় সময় অনুযায়ী দেয়া হয়েছে।
দুই দলের পূর্বে কখনো দেখা হয়নি।
The two teams had met in eight matches, including one game at the 1950 FIFA World Cup group stage, a 2–2 draw.
ব্রাজিল এবং কোস্টা রিকার ১০ বারের মতো দেখা হয়েছে, যার মধ্যে ১৯৯০ এবং ২০০২ সালের ফিফা বিশ্বকাপের গ্রুপ পর্বের ম্যাচ উল্লেখযোগ্য, উভয় ম্যাচেই ব্রাজিল জয়লাভ করেছিল।
দুই দলের পূর্বে কখনো দেখা হয়নি।
উদয়নারায়নপুর বিধানসভা কেন্দ্র
উদয়নারায়ণপুর(বিধানসভা কেন্দ্র) ভারতীয় রাজ্য পশ্চিমবঙ্গের হাওড়া জেলার একটি বিধানসভা কেন্দ্র।
সীমানা পুনর্নির্ধারণ কমিশনের নির্দেশিকা অনুযায়ী, ১৮২ নং উদয়নারায়ণপুর বিধানসভা কেন্দ্রটি উদয়নারায়ণপুর উন্নয়ন ব্লক এবং আনুলিয়া,বালিচক,বসন্তপুর,কানপুর ও খোসালপুর গ্রাম পঞ্চায়েত যুক্ত হয়। এই ৫টি গ্রাম পঞ্চায়েত আমতা-১ উন্নয়ন ব্লকের অংশ ছিল।
উদয়নারায়ণপুর বিধানসভা কেন্দ্র ২৬ নং উলুবেড়িয়া লোকসভা কেন্দ্রের অন্তর্গত।
২০১৮ ফিফা বিশ্বকাপ গ্রুপ এফ
২০১৮ ফিফা বিশ্বকাপ এর গ্রুপ এফ পর্বের খেলা ২০১৮ সালের ১৭ থেকে ২৭ জুন অনুষ্ঠিত হবে। এই গ্রুপে অংশগ্রহণ করছে জার্মানি, মেক্সিকো, সুইডেন এবং দক্ষিণ কোরিয়া। পয়েন্ট তালিকায় প্রথম দুই দল পরবর্তী ১৬ দলের পর্বে অগ্রসর হবে।
১৬ দলের পর্বে:
খেলার সময়সূচী স্থানীয় সময় অনুযায়ী দেয়া হয়েছে।
The two teams have faced each other 11 times, including three FIFA World Cup games all of which were German victories: 6–0 in 1978, 2–1 in 1998, but a 1986 quarter-final game being the most significant, which ended with a German penalty victory.
The two teams have faced each other four times, most recently in 2005, a 0–0 draw in a friendly game.
প্লাসিবো
প্লাসিবো হচ্ছে ( ; Latin "placēbō", "I shall please" from "placeō", "I please") এক ধরনের পদ্ধতি বা বস্তু যা মূলতঃ কোন ঔষধি প্রভাব না ফেলেই চিকিৎসা ক্ষেত্রে ব্যবহৃত হয়। সাধারণত, রোগীকে মানসিকভাবে আশ্বস্ত করার জন্য যে, তাকে ঔষধ প্রয়োগে চিকিৎসা করা হচ্ছে, প্লাসিবো প্রয়োগ করা হয়। ঔষধ পরীক্ষা করার সময়, কন্ট্রোল হিসেবে প্লাসিবো ব্যবহার করা হয়। এতে পরীক্ষায় অংশগ্রহণকারী স্বেচ্ছাসেবকেরা জানতে পারে না তাদের উপর প্রয়োগকৃত ঔষধ আসলেই কার্যকরী কি কার্যকরী না। ফলে, পরীক্ষার ফলাফল কোনভাবে প্রভাবিত হওয়ার সুযোগ থাকেনা।  এটি একটি মানসিক অবস্থা তৈরি করে, ফলে রোগীর মনে হয় তার রোগ সেরে যাচ্ছে। যদিও এতে ঔষধি প্রভাব নয় বরং রোগীর মানসিক ইচ্ছেটাই কাজ করে। এই প্রভাবকে প্লাসিবো ইফেক্ট বা প্লাসিবো প্রভাব বলা হয়। অদ্যবধি প্লাসিবো ইফেক্ট নিয়ে গবেষণা চলে আসছে।
চিকিৎসা গবেষণায় প্লাসিবো গুরূত্বপূর্ণ হাতিয়ার।  নিষ্ক্রিয় ট্যাবলেট (চিনির তৈরি ঔষধের মত ট্যাবলেট) , শ্যাম সার্জারি (যাতে রোগীকে বুঝ দেয়ার জন্য অস্ত্রোপাচারের অভিনয় করা হয়) এবং আরো অনেক পদ্ধতিতে মিথ্যে তথ্যের ব্যবহার প্লাসিবো হিসেবে অহরহ ব্যবহার হয়ে আসছে।  এমনকি প্রমান আছে যে, রোগীদের যদি জানানো হয়, এই প্লাসিবো প্রয়োগে তাদের রোগের  উন্নতি ঘটবে দেখা যায়, সত্যিকার অর্থেই তাদের রোগের অবস্থার উন্নতি ঘটাচ্ছে। অর্থাৎ, প্লাসিবো তাদের সুস্থ বোধ করতে অবদান রাখছে। . এটাও লক্ষণীয় যে, রোগীর অজান্তে প্লাসিবো ব্যবহারে সাধারণত তা রোগে কোন অবদান রাখে না বললেই চলে।
পারকিনসন ডিজিজ, বিষন্নতাসহ বিভিন্ন রোগে ব্যাথানাশক হিসেবে প্লাসিবোর ব্যবহার নিয়ে স্নায়ুবিজ্ঞানীরা গবেষণা চালিয়ে যাচ্ছেন।  এমেরান মেয়ার, জোহানা জারকো এবং ম্যাট লিবারম্যান মস্তিষ্ক ইম্যাজিং পদ্ধতি ব্যবহার করে দেখিয়েছেন, প্লাসিবোর প্রভাব সত্যিকার অর্থেই মস্তিষ্কের গঠনে লক্ষ করার মত পরিবর্তন আনে। প্লাসিবো শরীরের গাঠনিক বেশ কিছু পরিবর্তন যেমন হৃদস্পন্দন, রক্তচাপ ও মস্তিষ্কের রাসায়নিক কার্যক্রমের পরিবর্তনের ভূমিকা রাখে। ব্যাথাসংক্রান্ত, বিষন্নতা এবং পারকিনসন ডিজিজের মত রোগে এই পরিবর্তনসমূহ লক্ষনীয়। তবে এজমা বা শ্বাসকষ্টের মতো প্লাসিবো কোন পরিবর্তন না আনলেও রোগীরা কিছুট সুস্থবোধ করছে এরকম মত ব্যক্ত করায় এটা নিয়ে বিতর্ক রয়ে যায়।
ঐতিহাসিকভাবেই প্লাসিবোর ব্যবহার নিয়ে বিতর্ক বিদ্যমান। উল্লেখযোগ্য চিকিৎসা সংঘ প্লাসিবোর ব্যবহারে সম্মতি দিলেও, ১৯০৩ সালে রিচার্ড ক্যাবট প্লাসিবো ইফেক্টের ব্যবহার করা উচিৎ নয় বলে সিদ্ধান্ত দে। নিউম্যান দেখান, "প্লাসিবো প্যারাডক্স"- যাতে প্লাসিবোর ব্যবহার নৈতিকতা বিরোধী না হলেও "রোগ সারাচ্ছে না এমন কিছুর ব্যবহার" সম্পূর্ন নৈতিকতা বিরোধী।
প্লাসিবোর প্রভাবে সম্পূর্ণভাবে রোগীর উপর নির্ভর করে। তাই এর সঠিক কারণ বের করা সম্ভববপর নয়। সম্ভাব্য একাধিক পদার্থ প্লাসিবো প্রভাবে অবদান রাখে। গবেষণার ধরন ও পর্যবেক্ষনের ভিত্তিতে এই পদার্থগুলো বিভিন্ন সময় বিভিন্ন হয়।  হরমোন এন্ডোক্যানাবিনয়েডস অথবা এন্ডজেনাস অপিওয়েডস এবং আরো কিছু পদার্থের উপস্থিতি প্লাসিবো প্রভাবকে প্রভাবান্বিত করে। এর মাঝে রয়েছে আশানুরূপ প্রভাব, গড়পড়তা প্রভাব এবং গবেষণা পদ্ধতির ভ্রান্তি।
স্যামসাং গ্যালাক্সি জে৭ প্রাইম
স্যামসাং গ্যালাক্সি জে৭ প্রাইম একটি অ্যান্ড্রয়েড স্মার্টফোন যা উৎপাদন করেছে স্যামসাং।এটি উন্মোচিত হয় আগস্ট মাসে,২০১৬। এটি একটি উন্নত ৬৪-বিট স্কয়ার সিস্টেম অন চিপ (SoC) দ্বারা চালিত ও ৩ গিগাবাইট র্যাম বিশিষ্ট মোবাইল।
এটিতে আছে ১৩ মেগাপিক্সেল রিয়ার ক্যামেরা সাথে LED ফ্ল্যাশ, f/১.৯ অ্যাপারচার, অটো-ফোকাস এবং একটি ৮ মেগাপিক্সেল সঙ্গে এফ/১.৯ অ্যাপারচার দিয়ে সজ্জিত করা, LED ফ্ল্যাশ।
এটিতে ৫.৫" এর পর্দা রয়েছে। এটির পেছনে রয়েছে ১৩মেগাপিক্সেল ও সামনে ৮মেগাপিক্সেলের ক্যামেরা। ক্যামেরার সাথে রয়েছে ফ্ল্যাশ লাইট। ফোনের নিচে ৩.৫এমএম হেডফোন জ্যাক ও চার্জিং এর ব্যবস্থা রয়েছে।
এই ফোনে রয়েছে অ্যান্ড্রয়েড ৬.০। এটা ৪জি সমর্থন করে।
মূল পাতা
হোম পেজ হল কোন ওয়েবসাইট এর শুরুর পৃষ্ঠা বা প্রদান পাতা।
অধিকাংশ ওয়েবসাইটের একটি হোম পেজ থাকার পাশাপাশি আরও কিছু পৃষ্ঠা থাকে।কিন্তু কিছু ওয়েবসাইট একটি মাত্র পৃষ্ঠা নির্মিতি।
একটি হোম পেজ এছাড়াও বোঝায়, ওয়েব ব্রাউজার এর প্রথম পৃষ্ঠা।এটিকে কখনও কখনও বলা হয় শুরু পৃষ্ঠা, যদিও এর হোম পেজে একটি ওয়েবসাইট ব্যবহার করা যেতে পারে।.
ওয়েবসাইট এর বাইরেও হোম পেজ ব্যবহার করা হয়।যেমন মোবাইল ফোন.
মার্ডার ২
মার্ডার ২ একটি ভারতীয় মানসিক ভয়াবহ চলচ্চিত্র। এটাতে অভিনয় করেছেন ইমরান হাশমী, জ্যাকুলিন ফার্নান্দেজ ও প্রশান্ত নারায়ন।এর পরিচালক মোহিত সুরি এবং প্রযোজক মুকেশ ভাট।ফিল্মটি বক্স অফিসে ভালো করে এবং "ব্লকবাস্টার" বলে ঘোষনা করে বক্স অফিস ইন্ডিয়া. এটি বলিউড ছায়াছবি ২০১১ এর সবচেয়ে আয় করা সিনেমা।
জেমস স্টুয়ার্ট
জেমস মেইটল্যান্ড স্টুয়ার্ট (; ২০ই মে, ১৯০৮ - ২রা জুলাই, ১৯৯৭) ছিলেন একজন মার্কিন অভিনেতা ও সেনা কর্মকর্তা। তিনি চলচ্চিত্র ইতিহাসের সবচেয়ে সম্মানিত ও জনপ্রিয় তারকাদের একজন। তাঁর অভিনীত বেশ কিছু চলচ্চিত্র ধ্রুপদী চলচ্চিত্রের আখ্যা লাভ করেছে। স্টুয়ার্ট তাঁর চলচ্চিত্র কর্মজীবনে পাঁচবার শ্রেষ্ঠ অভিনেতার জন্য একাডেমি পুরস্কারের মনোনয়ন লাভ করেন এবং "দ্য ফিলাডেলফিয়া স্টোরি" (১৯৪০) চলচ্চিত্রের জন্য একবার এই পুরস্কার লাভ করেন এবং আজীবন কর্মের স্বীকৃতি স্বরূপ ১৯৮৫ সালে একাডেমি সম্মানসূচক পুরস্কার লাভ করেন। ১৯৬৮ সালে তাকে স্ক্রিন অ্যাক্টরস গিল্ড আজীবন সম্মাননা পুরস্কার প্রদান করা হয়। ১৯৯৯ সালে আমেরিকান ফিল্ম ইনস্টিটিউট তাঁকে হলিউডের স্বর্ণযুগের তৃতীয় সেরা পুরুষ কিংবদন্তীর স্বীকৃতি দান করে, তাঁর উপরে ছিল হামফ্রী বোগার্ট ও ক্যারি গ্র্যান্ট। এছাড়া আমেরিকান ফিল্ম ইনস্টিটিউটের করা ১০০ সেরা মার্কিন চলচ্চিত্রের তালিকায় স্টুয়ার্টের পাঁচটি চলচ্চিত্র অন্তর্ভুক্ত রয়েছে।
তিনি তাঁর সেনা কর্মজীবনের জন্য প্রসিদ্ধ। তিনি দ্বিতীয় বিশ্বযুদ্ধ ও ভিয়েতনাম যুদ্ধে অংশগ্রহণ করা সেনা কর্মকর্তা এবং পাইলট। তিনি মার্কিন যুক্তরাষ্ট্রের বিমান বাহিনীর ব্রিগেডিয়ার জেনারেল র‍্যাংক পর্যন্ত উত্তীর্ণ হন। ফলে তিনি এখন পর্যন্ত সামরিক ইতিহাসের সর্বোচ্চ র‍্যাংকধারী অভিনেতা।
জেমস মেইটল্যান্ড স্টুয়ার্ট ১৯০৮ সালে ২০ই মে পেনসিলভানির ইন্ডিয়ানায় জন্মগ্রহণ করেন। তাঁর পিতা আলেকজান্ডার স্টুয়ার্ট (১৯ই মে, ১৮৭১ - ২৮ ডিসেম্বর, ১৯৬১) ছিলেন একজন হার্ডওয়্যার স্টোরের মালিক এবং মাতা এলিজাবেথ রুথ (জন্মনাম জ্যাকসন, ১৬ই মার্চ, ১৮৭৫ - ২রা আগস্ট, ১৯৫৩) স্টুয়ার্ট মূলত স্কটিশ বংশোদ্ভূত এবং প্রেসবাইটেরিয়ান হিসেবে বেড়ে ওঠেন। তাঁর পূর্বপুরুষদের মধ্যে কয়েকজন মার্কিন বিপ্লব, ১৮১২ সালে যুদ্ধ ও মার্কিন স্বাধীনতা যুদ্ধে অংশগ্রহণকারী রয়েছেন। স্টুয়ার্ট তাঁর তিন ভাইবোনের মধ্যে সবার বড়। তাঁর ছোট দুই বোন ভার্জিনিয়া উইলসন স্টুয়ার্ট এবং ম্যারি কেলি স্টুয়ার্ট। কিশোর বয়সে স্টুয়ার্টকে তাঁর পিতার স্টোরে উত্তরাধিকারী হিসেবে ভাবা হত এবং ধারণা করা হত তিনি তাদের তিন প্রজন্ম ধরে চলে আসা পারিবারিক ব্যবসায় দেখাশুনা করবেন। তাঁর মা খুব ভালো পিয়ানো বাজাতে পারতেন, কিন্তু তাঁর পিতা তাঁকে সঙ্গীতের তালিম গ্রহণ করতে নিষেধ করেন। একবার একজন অতিথি তাঁকে একটি একর্ডিয়ান উপহার দিলে তিনি খুব দ্রুতই তা বাজানো শিখেন। ধীরে ধীরে সঙ্গীত এই পরিবারের গুরুত্বপূর্ণ অনুষঙ্গ হয়ে ওঠে।
স্টুয়ার্ট মার্সেলবার্গ একাডেমি প্রিপারেটরি স্কুলে পড়াশুনা করেন এবং ১৯২৮ সালে সেখান থেকে পড়াশুনা সমাপ্ত করেন। তিনি বিভিন্ন কাজের সাথে জড়িত ছিলেন। তিনি ফুটবল ও ট্র্যাক দলের হয়ে খেলতেন, বাৎসরিক সাময়িকী কারুক্সের সম্পাদক ছিলেন, এবং চোইয়ার ক্লাব ও জন মার্শাল লিটারেরি সোসাইটির সদস্য ছিলেন। প্রথম গ্রীষ্মকালীন ছুটিতে নিজ শহরে ফিরে এসে স্টুয়ার্ট স্থানীয় দালান নির্মাণ কোম্পানির শ্রমিক হিসেবে এবং হাইওয়ে ও রাস্তা নির্মাণকারী প্রতিষ্ঠানের হয়ে রাস্তায় দাগ ঠানার কাজ করতেন। পরবর্তী দুইটি গ্রীষ্মের ছুটিতে তিনি একজন পেশাদার জাদুকরের সহকারী হিসেবে কাজ করেন। তিনি "দ্য উল্‌ভ্‌স" নাটকের মধ্য দিয়ে প্রথম মঞ্চে অভিনয় করেন। মার্সেলবার্গে মঞ্চস্থ এই নাটকে তিনি বাকেট চরিত্রে অভিনয় করেন।
মনসা ঘট
মনসা ঘট নারী শক্তির প্রতীক। বাংলাদেশের বরিশালের মনসা ঘট খুবই বিখ্যাত। বর্তমানে দেশে ভাগের পরে কলকাতা সন্নিহিত অঞ্চলে শিল্পীরা এই ঘট তৈরি করেন। মনসা ঘট শিল্পী 'সুনিতা পাল' ও 'গুরুপদ পাল' বর্তমানে এই ঘট তৈরি করেন।
মানব সমজের গতি অর্থাৎ প্রবাহমানতার মাধ্যম হলো সৃষ্টি। এই মনসা ঘট হলো গর্ভবতী নারীর প্রতীক। যেখান থেকে প্রাণ সঞ্চার হয়ে মানব জীবন ক্রম বিবর্তনের মাধ্যমে এগিয়ে চলছে। মনসা ঘট যেমন গর্ভবতী নারীর প্রতীক তেমনই ফসলের উর্বরতার প্রতীক। যাকে প্রজনন শক্তির প্রতীক হিসাবে কল্পনা করা হয়েছে।
এই মনসা ঘটের উৎপত্তি অধুনা বাংলাদেশের বরিশাল জেলার দক্ষিণদাঁড়ি অঞ্চলে। পরে দেশ ভাগের পর এই শিল্পীরা পশ্চিমবঙ্গে চলে আসেন। বর্তমানে উত্তর ও দক্ষিণ চব্বিশ পরগনায় বসতি স্থাপন করে সেখানেই এই ঘট তৈরি করেন। এই ঘটের উপর সর্পদেবী মনসার প্রতিকৃতি অঙ্কন করা থাকে।
শ্রাবণ সংক্রান্তির দিন এই মনসার ঘট স্থাপন করে পূজা করা হয়। কলকাতা ও তার সন্নিহিত অঞ্চলে এই মনসা ঘটের চল আছে।
বেতার বাংলা
বেতার বাংলা হচ্ছে লন্ডন-ভিত্তিক একটি ব্রিটিশ রেডিও স্টেশন যা যুক্তরাজ্যের বাঙ্গালী সম্প্রদায়ের জন্য চালু করা হয়।
বেতার বাংলা ২০০০ সালে চালু হয় এবং এটি যুক্তরাজ্যে বাঙ্গালী সম্প্রদায়ের প্রথম রেডিও স্টেশন। এটি বাঙ্গালী সম্প্রদায়ের জন্য কার্যক্রম পরিচালনা করে থাকে।
এই রেডিও স্টেশনটিতে স্থানীয় সম্প্রদায়ভুক্ত বাংলাদেশের স্বেচ্ছাসেবকেরা সেবামূলক কাজ করে থাকেন এবং পূর্ব লন্ডনের বাঙ্গালী সম্প্রদায়ের জন্য ২৪-ঘণ্টা রেডিও কার্যক্রম পরিচালনা করেন।
কার্যক্রমসমূহে খবর, সাম্প্রতিক বিষয়াবলী, সংগীত, শিক্ষা, স্বাস্থ্য, এবং আইনগত বিষয় ও নাগরিক অধিকার নিয়ে অনুষ্ঠান সম্প্রচার করা হয়।
জুন ২০১০-এ, সম্প্রদায় রেডিও স্টেশন হিসেবে এএম ১৫০৩-এর মধ্যে অনুষ্ঠান সম্প্রচার করার জন্য এটি অফকমের পক্ষ থেকে "পূর্ণাঙ্গ রেডিও সম্প্রচার লাইসেন্স" পুরষ্কারে ভূষিত হয়। ২০১১ সালের জানুয়ারি থেকে এই স্টেশনটি ২৪/৭ অনুষ্ঠান সম্প্রচার করছে।
২০১৮ ফিফা বিশ্বকাপ গ্রুপ জি
২০১৮ ফিফা বিশ্বকাপ এর গ্রুপ জি পর্বের খেলা ২০১৮ সালের ১৮ থেকে ২৮ জুন অনুষ্ঠিত হবে। এই গ্রুপে অংশগ্রহণ করছে বেলজিয়াম, পানামা, তিউনিসিয়া এবং ইংল্যান্ড। পয়েন্ট তালিকায় প্রথম দুই দল পরবর্তী ১৬ দলের পর্বে অগ্রসর হবে।
১৬ দলের পর্বে:
খেলার সময়সূচী স্থানীয় সময় অনুযায়ী দেয়া হয়েছে।
দুই দল আগে কখনও দেখা হয়নি
২০১৮ ফিফা বিশ্বকাপ গ্রুপ এইচ
২০১৮ ফিফা বিশ্বকাপ এর গ্রুপ এইচ পর্বের খেলা ২০১৮ সালের ১৯ থেকে ২৮ জুন অনুষ্ঠিত হবে। এই গ্রুপে অংশগ্রহণ করছে পোল্যান্ড, সেনেগাল, কলম্বিয়া এবং জাপান। পয়েন্ট তালিকায় প্রথম দুই দল পরবর্তী ১৬ দলের পর্বে অগ্রসর হবে।
১৬ দলের পর্বে:
খেলার সময়সূচী স্থানীয় সময় অনুযায়ী দেয়া হয়েছে।
এই দুই দলের পূর্বে ৩ বার দেখা হয়েছে, যার মধ্যে সম্প্রতি ২০১৪ ফিফা বিশ্বকাপের গ্রুপ পর্বে দেখা হয়, যেখানে কলম্বিয়া ৪–১ জয়লাভ করে।
এই বিজয়ের মাধ্যমে জাপান ফিফা বিশ্বকাপের ইতিহাসে প্রথম এএফসি অঞ্চলের দল হিসেবে কনমেবল অঞ্চলের দলের বিরুদ্ধে জয়লাভ করে। জাপানের জন্য, বিশ্বকাপে কনমেবল অঞ্চলের বিরুদ্ধে জয় এক ঐতিহাসিক জয়।
ভারতীয় ২০০ টাকার নোট
ভারতীয় ২০০ টাকার নোট (₹২০০) ভারতীয় টাকার একটি মূল্য। ২০১৬ সালের ভারতীয় ব্যাঙ্কনোটের মুদ্রাহিতকরণ হয় এবং ভারতীয় রিজার্ভ ব্যাংক দ্বারা পাঁচটি নতুন মুদ্রা নোট ঘোষণা করা হয়। নোট গুলি হল - ₹ ২,০০০, ₹ ৫০০, ₹২০০, ₹৫০, ₹১০ এবং ₹১।
ভারতীয় রিজার্ভ ব্যাঙ্ক ঘোষণা করে যে নতুন ২০০ টাকার নোট গণেশ চতুর্থী উপলক্ষে ২৫ আগস্ট ২০১৭ সাল থেকে প্রচলন করা হবে।
শিবের মুখোশ
শিবের মুখোশ নবদ্বীপের লৌকিক ধর্মীয় অনুষ্ঠানের অংশ। চৈত্র মাসে শিবপার্বতীর বিয়ের সময় এই মুখোস তৈরি করা হয়। লৌকিক শৈব সংস্কৃতির সাথে এই মুখোশ ওতপ্রোতভাবে জড়িত। এটিকে মুখোশ বলা হলেও আসলে এটি মাটি দিয়ে তৈরি মূর্তি। বহুবর্ণশোভিত এই মুখোসটি লৌকিক শিল্পের অন্যতম নিদর্শন। শিল্পী নারায়ণ পাল এখনও এই ধরণের মূর্তি তৈরি করেন।
কাঁচা মাটি দিয়ে ছাঁচে ফেলে এটি তৈরি করা হয়। এরপর এটিকে রোদে শুকিয়ে নেওয়া হয়। রোদে শুকিয়ে গেলে সাদা রং করা হয় এবং চোখ নাক কান আঁকা হয়। মাথায় সোনালী রঙের টোপর পরানো হয়। টোপর বা মুকুটের উপরে ফনাযুক্ত সাপ থাকে।
চৈত্র মাসে শিবের বিয়ে উপলক্ষ্যে এই মুখোশ তৈরি করা হয়। এই মুখোশকে চতুর্দলায় সাজিয়ে নিয়ে বাড়ি বাড়ি নিয়ে যাওয়া হয়। বাড়ি বাড়ি থেকে ভিক্ষা করে সেই টাকা দিয়ে শিবের বিয়ের আয়োজন করা হয়। মূলত ছোট ছোট ছেলেরা শিবের বিয়ের আয়োজন করে।
নিকলাস সুলে
নিকলাস সুলে (জন্ম ৩ সেপ্টেম্বর ১৯৯৫) একজন জার্মান পেশাদার ফুটবলার যিনি একজন সেন্ট্রে ব্যাক হিসেবে জনপ্রিয় জার্মান ক্লাব বায়ার্ন মিউনিখ এবং জার্মানী জাতীয় ফুটবল দল এর হয়ে খেলে থাকেন।
সুলে, জার্মান ক্লাব রট-ওয়িব ওয়ালডোর্ফ এর হয়ে খেলার মাধ্যমে তার খেলোয়াড়ী কর্মজীবন শুরু করেন। পরবর্তীতে, তিনি আরেক জজার্মান ক্লাব ইনট্রাচট ফ্রাঙ্কফার্ট-এ চলে আসেন, যেখানে তিনি ২০০৮-০৯ সিজনের শেষ ভাগ পযন্ত খেলেন। পরবর্তী কালে, তিনি জার্মান ক্লাব সিভি ডারমসটাডিটি ৯৮ এ চলে আসেন, এবং সেখানে শুধু বছরের অর্ধেক সময় অতিবাহিত করে পরে তিনি ১৮৯৯ হফেহেইমে চলে আসেন। ২০১৭ সালের জানুয়ারী মাসের হিসাব অনুযায়ী তিনি জনপ্রিয় জার্মান ক্লাব এফসি বায়ার্ন মিউনিখ এর সাথে একটি চুক্তিতে আবদ্ধ হন। ২০১৩ সালের ১১ই মে, সুলে জার্মান ফুটবল লিগ বুন্দেসলিগা'তে তার দল হফেনহাম এর হয়ে হ্যামবার্গার এসভি এর বিপক্ষে অভিষিক্ত হন। তিনি প্রথমার্ধে দলের এগারো জনের একজন হয়ে মাঠে নামেন, পরে দ্বিতীয়ার্ধের ৮১তম মিনিটে এন্ড্রোস লাডউইগ কে তার বদলি খেলোয়াড় হিসেবে মাঠে নামানো হয়। হোফেনহেইম সেই খেলাটিতে ৪-১ ব্যাবধানে হেরে যায়। ২০১৭ সালের ১৫ই জানুয়ারী, বায়ার্ন মিউনিখ ঘোষনা করে যে, তারা সুলে এবং এর সাথে আরেক জার্মান মিডফিল্ডার সেবাস্টিয়ান রুডি-এর সাথে তারা একটি চুক্তিতে আবদ্ধ হয়েছে, যেখানে তারা জানুয়ারী মাসের স্থানান্তরের সময় কালে হোফেনহেইম থেকে একেবারে জোড়া চুক্তিতে আবদ্ধ করেন। সুলে বায়ার্ন মিউনিখের হয়ে প্রথম মাঠে নামার সুযোগ পান ২০১৭ সালের ১৮ই আগষ্টে ২০১৭-১৮ বুন্ডেসলিগা'র সিজনে বায়ের ০৪ লেবারকুসেন এর বিপক্ষে তাদের প্রথম এগারো জনের মধ্যে খেলার মাধ্যমে, যেটি ছিল তার ক্লাবের ঐ সিজনের প্রথম খেলা, যেখানে তিনি সিজনের প্রথম গোলটি করেন, যেখানে তার পূর্বের ক্লাব হোফেনহেইমের সহকর্মী এবং বায়ার্নের নতুন মুখ সেবাস্টিয়ান রুডি দ্বারা ফ্রীকিকে একটি হেড থেকে গোল করেন।
২০১৭ সালের ২৯শে মার্চে, তুরষ্কের ফুটবল ফেডারেশন দ্য টার্কিস এফএ সুলের সাথে তুরষ্কের হয়ে খেলার সম্ভাবনা সম্পর্কে যোগাযোগ করেন, কারণ তার নামটি শুনতে যেন তুর্কি নামের মত মনে হয়; তার নামের শেষ অংশ মূলত হাঙ্গেরিয়ান জাতির।
ডিক লিলি
আর্থার ফ্রেডরিক অগাস্টাস ডিক লিলি (; জন্ম: ২৮ নভেম্বর, ১৮৬৬ - মৃত্যু: ১৭ নভেম্বর, ১৯২৯) ওয়ারউইকশায়ারের হলোওয়ে হেড এলাকায় জন্মগ্রহণকারী বিখ্যাত ইংরেজ আন্তর্জাতিক ক্রিকেট তারকা ছিলেন। ইংল্যান্ড ক্রিকেট দলের অন্যতম সদস্য ছিলেন তিনি। ঘরোয়া প্রথম-শ্রেণীর ইংরেজ কাউন্টি ক্রিকেটে ওয়ারউইকশায়ারের প্রতিনিধিত্ব করেছেন। দলে তিনি মূলতঃ উইকেট-রক্ষকের ভূমিকায় অবতীর্ণ হতেন। এছাড়াও ডানহাতি মিডিয়াম বোলিংয়ে পারদর্শী ছিলেন ডিক লিলি। ১৮৯৭ সালে উইজডেন কর্তৃক অন্যতম বর্ষসেরা ক্রিকেটার মনোনীত হন তিনি।
১৮৯৬ থেকে ১৯০৯ সময়কালে ইংল্যান্ডের পক্ষে ৩৫ টেস্টে অংশগ্রহণের সুযোগ পেয়েছেন ডিক লিলি। তাঁর এ অংশগ্রহণ ইংল্যান্ডের টেস্ট ক্রিকেটের ইতিহাসের প্রথম ষাট বছরে যে-কোন ইংরেজ উইকেট-রক্ষকের তুলনায় বেশী ছিল। ঐ সময়ের রক্ষণশীল ক্রিকেট তাঁর ন্যায় সেরা উইকেট-রক্ষকের প্রভাব উপলদ্ধি করেনি। কেননা তিনি ফাস্ট-বোলারের ছোড়া বল দণ্ডায়মান থেকে প্রচলিত ঐতিহ্য ভঙ্গ করেছেন। ডব্লিউ জি গ্রেসের পরামর্শক্রমে ইংল্যান্ডের কিংবদন্তী বোলার টম রিচার্ডসনের বল উইকেটের পিছনে দাঁড়িয়ে গ্লাভসে তালুবন্দী করতেন। ক্রিকেট অসাধারণ জ্ঞান ছিল তাঁর। ইংরেজ অধিনায়কদেরকে পরামর্শও প্রদান করতেন।
২৩ বছরের ছোট নিজ কাউন্টি অধিনায়ক ফ্রাঙ্ক ফস্টারের পরামর্শ ছাড়াই মাঠে ফিল্ডিং সাজান। এরপর ফস্টার অভিযোগ করলে তাঁকে ওয়ারউইকশায়ার কর্তৃপক্ষ দল থেকে বাদ দেয়। জুলাই, ১৯১১ সালে ওয়ারউইকশায়ারের পক্ষে সর্বশেষ প্রথম-শ্রেণীর ক্রিকেটে অংশ নেন। ঐ বছরই কাউন্টি চ্যাম্পিয়নশীপের শিরোপা জয় করেছিল তাঁর দল।
ট্রায়াসিক
ট্রায়াসিক () হল ভূতাত্ত্বিক যুগ এর ব্যাপ্তি ধরা হয় আজ থেকে ২৫ কোটি ২১ লক্ষ বছর আগে থেকে ২০ কোটি ১৩ লক্ষ বছর আগে পর্যন্ত সময়সীমা। অর্থাৎ, জুরাসিক যুগের পূর্ব পর্যন্ত সময়কাল।
ইউসেপ
ইউসেপ () একটি বাংলাদেশী অন্যতম শীর্ষস্থানীয় সাহায্য সংস্থা, যার পূর্ণ নাম আন্ডারপ্রিভিলেজড্ চিলড্রেনস্ এডুকেশনাল প্রোগ্রামস্। নিউজিল্যান্ডের সমাজকর্মী লিন্ডসে অ্যালান চেইনী কর্তৃক ১৯৭২ সালে প্রতিষ্ঠিত এই প্রতিষ্ঠানটিতে বাংলাদেশের সুবিধাবঞ্চিত শিশুদের সম্পূর্ণ বিনা মূল্যে শিক্ষা ও তাদের কারিগরি দক্ষতায় দক্ষ করে তোলার মাধ্যমে কর্মসংস্থানের ব্যবস্থা করা হয় যার কার্যক্রমে বর্তমানে দেশের ৮টি জেলায় ৫৩টি সাধারণ শিক্ষা ও ১০টি কারিগরি শিক্ষা বিদ্যালয়ের মাধ্যমে বছরে প্রায় ৪৮ হাজার শিশু অন্তর্ভূক্ত রায়েছে।
১৯৭০ সালের ঘূর্ণিঝড়ে বাংলাদেশের দক্ষিণ-পূর্ব উপকূলের দুর্দশাগ্রস্ত মা ও শিশুর স্বাস্থ্যসেবার জন্য নিউজিল্যান্ডের লিন্ডসে অ্যালেন চেইনী একটি ব্রিটিশ ত্রাণ কার্যক্রম নিয়ে এ দেশে এসে ত্রাণ তৎপরতার পাশাপাশি গৃহহীন ও দরিদ্র শিশুদের শিক্ষাদানের জন্য ডেনমার্ক সরকারের আর্থিক সহায়তায় কমিউনিটি স্কুলের মডেল অনুসারে একটি তিনবছর মেয়াদি প্রকল্প চালু করেন যা পরবর্তীতে দরিদ্র ও কর্মজীবী শিশুদের জন্য সাধারণ ও কারিগরি শিক্ষা কার্যক্রমের মাধ্যমে শিক্ষা ও প্রশিক্ষণ কর্মসূচী বজায় রাখে। ৬০ জন কর্মজীবি শিশুকে নিয়ে একটি উপ-আনুষ্ঠানিক বিদ্যালয় হিসাবে শুরু হওয়া ইউসেপ বর্তমানে ৫৩টি সাধারণ বিদ্যালয়, ১০টি কারিগরি বিদ্যালয় ও অংশিদারিত্বভিত্তিক কয়েকটি প্রশিক্ষণ কেন্দ্র পরিচালনা করে।
ইউসেপ বর্তমানে সাধারণ বিদ্যালয়, কারিগরি বিদ্যালয় ও অংশিদারিত্বের ভিত্তিতে প্রশিক্ষণ কেন্দ্র পরিচালনা করছে। এই প্রতিষ্ঠানগুলোতে প্রায় ৪৮ হাজার হতে ৫৫ হাজার দরিদ্র ও কর্মজীবী শিশু ও যুব বয়সীরা যুক্ত রয়েছে। এসব প্রতিষ্ঠান হতে তারা এসএসসি ও সমমানের পরীক্ষায় কারিগরি শিক্ষা বোর্ডের অধীনে (ভোকেশনাল) পরীক্ষায় অংশগ্রহণ করে থাকে।
ইউসুফগঞ্জ মসজিদ
ইউসুফগঞ্জ মসজিদ বাংলাদেশের সোনারগাঁয় অবস্থিত একটি ইসলাম ধর্মীয় প্রাচীন স্থাপত্য। সুলতানি আমলে বাংলায় নির্মিত এই মসজিদটি নারায়ণগঞ্জ জেলার সোনারগাঁর মোগড়াপাড়া ইউনিয়নের ইউসুফগঞ্জ গ্রামে অবস্থিত।
বেশ কয়েকবার পুনর্নির্মাণ করায় মসজিদটির মূল স্থাপত্য-বৈশিষ্ট্য অনেকখানি অপসৃত হলেও পরিদৃশ্যমান সুলতানি স্থাপত্যের কিছু কিছু নিদর্শন থেকে এটিকে পনেরো শতকে নির্মিত বলে ধারনা করা হয়।।
মসজিদটি ইটের তৈরি, যার বাইরের দিকের পরিমাপ ৯ মিটার এবং ভেতরের দিকের পরিমাপ ৫.৫ মিটার। মসজিদের পূর্বদিকে তিনটি প্রবেশপথ যার মধ্যবর্তীটি অপেক্ষাকৃত বৃহদাকৃতির (১.২ মিটার) এবং পার্শ্ববর্তী প্রবেশপথদ্বয় অপেক্ষাকৃত ছোট (৮৬ সেন্টিমিটার); তবে উত্তর ও দক্ষিণ দিকের মূল প্রবেশপথ দুটিকে বর্তমানে জানালায় রূপান্তর করা হয়েছে।।
২০১৮ ফিফা বিশ্বকাপ নকআউট পর্ব
২০১৮ ফিফা বিশ্বকাপ নকআউট পর্ব হচ্ছে গ্রুপ পর্বের পর বিশ্বকাপের দ্বিতীয় এবং সর্বশেষ পর্ব। এই পর্যায়ের খেলাগুলি ৩০ জুন থেকে ১৬ দলের পর্ব হিসেবে শুরু হবে এবং ১৫ জুলাই ফাইনালের মাধ্যমে শেষ হবে যা মস্কোর লুঝনিকি স্টেডিয়ামে অনুষ্ঠিত হবে। প্রতি গ্রুপ হতে ২টি দল (সর্বমোট ১৬) নকআউট পর্বে উত্তীর্ণ হবে এবং একক-বিদায় প্রতিযোগিতার মাধ্যমে টুর্নামেন্টটি সম্পন্ন হবে। সেমি-ফাইনালের দুইটি উপবিজয়ী দল নিয়ে একটি তৃতীয় স্থান নির্ধারণী খেলাও অনুষ্ঠিত হবে।
খেলার সময়সূচী স্থানীয় সময় অনুযায়ী দেয়া হয়েছে।
নকআউট পর্বে যদি কোন খেলায় নির্দিষ্ট ৯০ মিনিট সময়ের পরে দলীয় স্কোরে সমতা বজায় থাকে, তবে ৩০ মিনিটের অতিরিক্ত সময় প্রদান করা হবে (১৫ মিনিট করে দুইবার)। এই সময়ের মধ্যে যে কোন দল চতুর্থবারের মত বদলী খেলোয়াড় নিয়ে খেলতে পারবে। যদি এতেও স্কোরে সমতা বজায় থাকে, তাহলে পেনাল্টি শুট-আউটের মাধ্যমে খেলার ফলাফল নির্ধারণ করা হবে।
আটটি গ্রুপের প্রত্যেকটি থেকে সেরা দুইটি দল নকআউট পর্বের জন্য উত্তীর্ণ হয়।
The two teams had met in six previous games, most recently in a friendly in 2017, which ended in a 3–3 draw. Playing as the Soviet Union national football team, the two teams had faced each other five times. Russia has only had one victory over Spain.
ম্যাচ নিয়ম
জো পুতুল
জো পুতুল মেদিনীপুরের লৌকিক শিল্পের মধ্যে অন্যতম। হাতে তৈরি এই পুতুল গুলো মূলত পটুয়ারা তৈরি করেন। এই ধরণের পুতুলের মূল উপজীব্য হলো মা ও ছেলে। পটুয়া মহিলারা এই ধরণের পুতুল তৈরি করেন। পশ্চিম মেদিনীপুরের গোলগ্রামের ফুলজান চিত্রকর এই ধরণের পুতুল তৈরি করেন।
ষষ্ঠী পুতুলের মতো এই পুতুল গুলো তেও মা ও ছেলে মূল উপজীব্য।
মা ও ছেলের এই পুতুল গুলো তরল কাদা মাটি দিয়ে তৈরি করে পরে রোদে শুকিয়ে নিতে হয়। ভালো ভাবে শুকিয়ে গেলে আগুনে পুড়িয়ে নেওয়া হয়। জো পুতুলের মায়ের মুখ অনেকটা গড়ুর পাখীর মতো। যা আজও আদিমতাকে ধরে রেখেছে।
এরপর ভেষজ রং দিয়ে বহুবর্ণশোভিত করে তোলা হয়। বর্তমানে ভেষজ রঙের অত্যাধিক দাম হওয়ার জন্য বাজারের কৃত্রিম রং ব্যবহার হয়।
খুরশিদ আলম
খুরশিদ আলম বাংলাদেশের একজন কন্ঠশিল্পী। তিনি মানুষের মন, কি যে করি সহ অসংখ্য চলচ্চিত্রে কন্ঠ দেন।
জেরোনিমো স্টিলটন
জেরোনিমো স্টিলটন হলো একটি জনপ্রিয় ইতালিয়ান ছোটদের বইয়ের সিরিজ। এর ইতালিয়ান সংস্করণ গুলিকে ২০০০ সাল থেকে মিলান, ইতালি থেকে এদিজিওনে পিয়েম্মা প্রকাশিত করে আসছে এবং ২০০৪ সাল থেকে এর ইংরাজিতে অনুবাদিত সংস্করণ গুলি স্কলাস্টিক কপোরেশন প্রকাশিত করছে। যদিও বইগুলোতে গল্পের প্রধান চরিত্র জেরোনিমো স্টিলটনকেই লেখক হিসেবে চিহ্নিত করা হয়, এর আসল সৃষ্টিকর্তা হলেন এলিসাবেতা দামি। ৬-১২ বছরের শিশুদের উদ্দেশ্যে গল্পগুলো লেখা হয়েছে। সারা বিশ্বে এই সিরিজের ১৩ কোটি বই বিক্রি হয়েছে।
পটভূমি
গল্পগুলির প্রধান চরিত্র হল জেরোনিমো স্টিলটন, একজন কথা বলতে পারা ইঁদুর। মাউস দ্বীপ নামক এক কাল্পনিক ইঁদুরদের দেশের রাজধানী নিউ মাউস সিটিতে বাস করে।
স্যামসাং গ্যালাক্সি
স্যামসাং গ্যালাক্সি স্যামসাং ইলেকট্রনিক্স দ্বারা নির্মিত, তৈরি এবং বিক্রিত মোবাইল কম্পিউটিং ডিভাইসগুলির একটি সিরিজ। এই সিরিজের ফোনগুলো গুগলের অ্যানড্রয়েড দ্বারা নির্মিত।স্যামসাং ঘোষিত, স্যামসাং গ্যালাক্সি গিয়ার, একটি স্মার্টওয়াচ যেটি চলমান অ্যান্ড্রয়েড 4.3 উপর।
দীপলক্ষ্মী পুতুল
দীপলক্ষ্মী পুতুল বা দিওয়ালি পুতুল পশ্চিম মেদিনীপুর ও পূর্ব মেদিনীপুর জেলার অন্যতম বিখ্যাত পুতুল। শুধুমাত্র কালী পূজার দিন এই পুতুল তৈরি করে প্রদীপ জ্বালানো হয়। অশুভকে বিনাশ ও ধন সম্পত্তির জন্যই এই পূজা করা হয়। অবিভক্ত মেদিনীপুর জেলা ও পুরুলিয়াতে এই পুতুল পাওয়া যায়। তবে পশ্চিম মেদিনীপুর জেলায় এই পুতুলের প্রচলন বেশী।
অষ্টাদশ শতাব্দীতে কোন এক সময় অধুনা ঝাড়খন্ড অঞল থেকে একদল কুমোর এসে বর্তমান পুরুলিয়া জেলার বলরামপুর, ছাতাটাঁড় ও কুক্কড়ু গ্রামে বসবাস করতে শুরু করেন। এখানেই তারা প্রথম তৈরী করেন দেওয়ালি পুতুল। তারপর সেই পুতুলের চল ক্রমে ছড়িয়ে পড়ে বাঁকুড়া ও পশ্চিম মেদিনীপুর জেলায়। সাধারণভাবে মনে করা হয় দেওয়ালি পুতুল দু'শো বছর ধরে তৈরী হচ্ছে। ১৮৫৭ সালে মেদিনীপুরের মির্জাবাজারের কুমোরপাড়ার পত্তন হয়। সেই থেকে মেদিনীপুরে দেওয়ালি পুতুল তৈরী হয়।
সম্পূর্ণ পুতুলটি তিনটি স্তরে করা হয়। পুতুলের নিচের অংশটি চাক বা চাকায় করা হয়। মাঝের অংশটি ছাঁচে তৈরি করে নিয়ে একসাথে জুড়ে দেওয়া হয়। এরপর বাকি অংশ হাতে করে নিয়ে পুরো পুতুল সম্পূর্ন করা হয়।
সাবেকি পুতুল ছাড়াও আরো নানা রকমের পুতুল তৈরি করা হয়। দু হাতে কেরোসিনের কুপি ধরা পুতুলও করা হয়। মির্জাবাজারে নানা ধরণের পশু পাখি দেওয়া পুতুলও করা হয়।
সুপ্রাচীন কাল থেকেই দীপলক্ষ্মীর উল্লেখ আছে। সংস্কৃত ভাষার নানা পুঁথি পত্রে এর উল্লেখ পাওয়া যায়। জ্যোতিলক্ষ্মী স্তোত্রমে উল্লেখ পাওয়া যায়।
জিও পাগলা
জিও পাগলা শৈলেশ দে’র জনপ্রিয় নাটক 'জয় মা কালী বোর্ডিং' অবলম্বনে নির্মিত একটি কমেডি ধাঁচের ছবি।  ছবিটিতে প্রযোজনা করেছে সুরিন্দর ফিল্মস, আর পরিচালনা করেছেন রবি কিনাগী।  জিও পাগলা ২০১৭ সালের ২০ অক্টোবর কলকাতায় মুক্তি পায়।  বাংলাদেশে মুক্তি পায় ২০১৮ সালের ১৯ জানুয়ারি।  বাংলাদেশে ছবিটি আমদানি করেছে খান ব্রাদাস।
যিশু সেনগুপ্ত
শ্রাবন্তী চট্টোপাধ্যায়
সোহম চক্রবর্তী
হিরণ চট্টোপাধ্যায়
পায়েল সরকার
বনি সেনগুপ্ত
কৌশানি মুখার্জি
ঋত্বিকা সেন
বানৌজা দুর্গম
বানৌজা দুর্গম বাংলাদেশ নৌবাহিনীর একটি দুর্জয় শ্রেণির ডুবোজাহাজ বিধ্বংসী বৃহৎ টহল জাহাজ। জাহাজটি এই শ্রেণির তৃতীয় জাহাজ। এটি ২০১৭ সাল থেকে বাংলাদেশ নৌবাহিনীর সাথে যুক্ত আছে।
বানৌজা দুর্গম দৈর্ঘ্যে প্রস্থে এবং গভীরতায় এবং ওজনে ৬৪৮ টন। জাহাজটির গলুই স্ফীতাকার হওয়ার কারনে এটি উত্তাল সমুদ্রেও স্থিতিশীল থাকতে পারে। জাহাজটিতে চলাচলের জন্য দুইটি শ্যাফট যুক্ত দুইটি এসইএমটি পিয়েলস্টিক ডিজেল ইঞ্জিন রয়েছে। জাহাজটির সর্বোচ্চ গতি এবং সর্বোচ্চ পাল্লা । জাহাজটি ৭০ জন সৈন্য নিয়ে একটানা ১৫ দিন সমুদ্রে থাকতে পারে। এই জাহাজটি মূলত ডুবোজাহাজ বিধ্বংসী অভিযানে ব্যবহৃত হয়।
এই জাহাজটিতে প্রধান অস্ত্র হিসেবে রয়েছে একটি "এনজি ১৬-১ " ৭৬ মিমি কামান । এছারাও জাহাজটি একটি "সিএস/এএন২" ৩০ মিমি কামান বহন করে যা বিমান বিধ্বংসী অস্ত্র হিসেবেও ব্যবহার করা যায়। ডুবোজাহাজ বিধ্বংসী অস্ত্র হিসেবে রয়েছে ছয়টি "টিসিইউ৪২এ" ৩২৪ মিমি টর্পেডো।
জাহাজের প্রধান রাডার হিসেবে আছে একটি জাপানি "জেএমএ ৩৩৩৬" এক্স-ব্যান্ড নৌচালনা রাডার এবং একটি চীনা "এসআর৪৭এজি" সমুদ্রপৃষ্ঠ এবং আকাশ অনুসন্ধান রাডার। নৌচালনা রাডারটিকে সাহায্য করার জন্য রয়েছে "ভিশন মাস্টার" সামুদ্রিক মানচিত্র প্রস্তুতকারী রাডার। জাহাজটি একটি "টিআর৪৭সি" রাডার বহন করে যা অনুসরণ রাডার হিসেবে ব্যবহৃত হয়। জলনিম্নে সনাক্তকরণের জন্য জাহাজটির একটি পাল্লার "ইএসএস-২বি" সোনার রয়েছে।
রোস্তভ এরিনা
রোস্তভ এরিনা () রাশিয়ার রোস্তভ-অন-দনে অবস্থিত একটি নির্মীয়মান ফুটবল স্টেডিয়াম। এটি ২০১৮ ফিফা বিশ্বকাপের ভেন্যুগুলোর একটি। এছাড়া এখানে রুশ প্রিমিয়ার লীগের এফসি রোস্তভ ফুটবল ক্লাবের হোম ম্যাচ অনুষ্ঠিত হবে যা এর আগে অলিম্প – ২ স্টেডিয়ামে অনুষ্ঠিত হত। এই স্টেডিয়ামের দর্শক ধারণ ক্ষমতা ৪৫,০০০।
২০১৩ সালের জুনে স্টেডিয়াম নির্মাণের জন্য মাটি খনন করার সময় দ্বিতীয় বিশ্বযুদ্ধের সময়কার পাঁচটি শেল প্রায় অক্ষত অবস্থায় উদ্ধার করা হয়।
২০১৩ এর আগস্টে স্টেডিয়ামের ভিত্তি নির্মাণের কাজ শুরু হয় যা ২০১৪ সালের মে মাসে সম্পন্ন হয়। একই বছরের অক্টোবরে স্টেডিয়ামের সাব স্ট্রাকচার নির্মাণ শুরু হয়।
সে বছরই ডিসেম্বর মাসে নির্মাণ স্থানে ভারী যন্ত্রপাতি ও নির্মাণ সামগ্রী নিয়ে আসা হয়। ২০১৫ এর জানুয়ারিতে পাইল ড্রাইভিং কাজ শুরু করা হয়।
২০১৫ এর মার্চে স্টেডিয়ামের পরিকল্পনা কিছুটা পরিবর্তন করে নির্মাণ খরচ ৩০০ কোটি রুবলে নামিয়ে আনা হয়।
২০১৫ এর গ্রীষ্মে পাইল ড্রাইভিং সম্পন্ন হয় ও সুপার স্ট্রাকচার নির্মাণ কাজ শুরু হয়।
২০১৫ সালের ডিসেম্বরে ছাদের জন্য ধাতব কাঠামো বসানোর কাজ শুরু হয়। ২০১৬ এর জুলাইয়ে স্টেডিয়ামের কংক্রিট বৌলের কাজ আরম্ভ করা হয়। এছাড়া একইসাথে স্টেডিয়ামের সম্মুখভাগের কাজও শুরু করা হয়। ২০১৬ এর নভেম্বরের মধ্যেই স্টেডিয়াম বৌল এর জন্য কংক্রিটের কাজ শেষ হয়ে যায় এবং ছাদের জন্য ভার বাহী কাঠামো বসানো শুরু হয়।
২০১১ সালে পপুলাস কোম্পানি স্টেডিয়ামের চূড়ান্ত নকশা প্রকাশ করে। ছাদ ও স্ট্যান্ডের অনিয়মিত আকার একে আর সব স্টেডিয়াম থেকে বৈশিষ্ট্য মন্ডিত করেছে। স্টেডিয়ামের কিছু আসন ২০১৮ ফিফা বিশ্বকাপ উপলক্ষ্যে অস্থায়ীভাবে বসানে হয়েছে। বিশ্বকাপের পরে আসন সংখ্যা কমিয়ে ৪২,০০০ করা হবে। রোস্তভ অঞ্চলের প্রধান স্থপতির মতে এই স্টেডিয়ামটি একটি নতুন নগর কেন্দ্রের দ্বার উন্মোচন করে দিবে। এটিই এখন পর্যন্ত দন নদীর দক্ষিণ পাড়ে অবস্থিত সবেচেয়ে বড় নির্মাণ। এছাড়া এই স্টেডিয়ামে কেনাকাটা, খাওয়ার ব্যবস্থাও থাকবে যা ভবিষ্যতে বিনিয়োগ ও উন্নয়নের কেন্দ্রবিন্দু হিসাবে কাজ করবে।
দশাবতার তাস
দশাবতার তাস বা ওরক হল পশ্চিমবঙ্গের বাঁকুড়া জেলার বিষ্ণুপুরে তৈরি বহু প্রাচীন একপ্রকার ওরক বা তাস। ভারতের বিভিন্ন স্থানে দশাবতার গণিফা খেলার প্রচলন থাকলেও বিষ্ণুপুরের দশাবতার তাস সম্পূর্নভাবে স্বতন্ত্র। এই তাসে বিষ্ণুর দশ অবতারের চিত্র পাওয়া যায়।
১৫৯২ খ্রিস্টাব্দে বিষ্ণুপুরের রাজা বীর হাম্বীর জমিদারী লাভ করেন। আকবরের সঙ্গে তাঁর সুসম্পর্ক থাকায় বিভিন্ন সময় তিনি আকবরের রাজ-দরবারে যান। সেখানে তিনি তাস খেলা দেখলে তিনি স্বরাজ্যে এসে স্বতন্ত্র উপায়ে ঈশ্বর-ভাবালুতা এক নতুন ওরক সৃষ্টির কথা ভাবেন। তাঁরই নির্দেশে বিষ্ণুপুর নিবাসী শিল্পী কার্ত্তিক ফৌজদার দশাবতার ওরক বা তাস তৈরি করেন। মল্লনৃপতিগণ চিত্তবিনোদনের জন্য অবসর সময়ে এই তাস খেলত। তবে ইতিহাসবিদ হরপ্রসাদ শাস্ত্রীর মতে, এই খেলাটির উদ্ভব অষ্টম থেকে দশম শতকে। তিনি ১৮৯৫ সালের এসিয়াটিক সোসাইটির জার্নালের এক ছোট্ট নোটে বলেছেন- 
...I fully believe that the game was invented about eleven or twelve hundred years before the present date. প্রচলিত দশাবতার বিশ্বাসে জগন্নাথ বা বুদ্ধের স্থান নবম। কিন্তু দশাবতার তাস অনুযায়ী জগন্নাথ বা বুদ্ধদেবের স্থান পঞ্চম। শাস্ত্রীমশাই বলেন, বাংলায় এমন এক সময়ে দশাবতার তাসের খেলার প্রবর্তন হয়েছিল, যখন বুদ্ধদেব পঞ্চম অবতার রূপে গণ্য ছিল। তাছাড়া তাসে বুদ্ধমুর্তি আদতে মাথা ও হাতসহ দেহকাণ্ডের জগন্নাথ মূর্তি।
দশাবতার তাসে বিষ্ণুর দশ অবতারের ছবি আছে-মৎস্য, কূর্ম, বরাহ, নৃসিংহ, বামন, বলরাম, পরশুরাম, দশরথি-রাম, জগ্ননাথ (বুদ্ধ) এবং কল্কি। এই তাসে দশ অবতারের ছবি থাকায় এর মান দশাবতার ওরক। তাস থেলার মতো হওয়ায় পরবর্তীতে দশাবতার ওরক দশাবতার তাস নামে পরিচিত হয়। এখানে ওরক শব্দের অর্থ পাতা বা পত্র।
প্রথমে তিনটি সুতির কাপড় তেঁতুলের বীজের আঠা দিয়ে আটকাতে হয়। এরপর এটি ভালোভাবে রৌদ্রে শুকিয়ে নিয়ে খড়িমাটি ও আঠার মিশ্রণকে নিখুঁতভাবে ওই কাপড়ের দু'পাশে প্রলেপ দিতে হয়। খড়িমাটির প্রলেপ দেওয়া কাপড়টিকে আবার রোদে শুকিয়ে নোড়া দিয়ে ঘসে মসৃণ করতে হয়। পরে কাপড়টিকে চক্রাকারে কেটে নিতে হয়। এরপর শিল্পী নিপুণ হাতে দশ অবতারের চিত্র ও প্রতীক একে দেয়। এই ভাবে দশাবতার তাস তৈরি হয়।
এক প্রস্ত দশাবতার তাস তৈরিতে মোট ১২০ টি তাস লাগে। প্রতিটি অবতারের জন্য ১২ টি করে তাস থাকে। প্রতিটি অবতারের জন্য নির্ধারিত বারটি তাসের মধ্যে প্রথম তাসটি রাজা ও দ্বিতীয় তাসটি উজির। রাজা তাসটিতে দেউলের মধ্যে অবতারের চিত্রটি আঁকা থাকে। অবতারের দুইপাশে দুটি সহচর দণ্ডায়মান থাকে। উজির তাসটিতে শুধু অবতারের চিত্র অঙ্কিত থাকে এবং অন্যান্য তাসে অন্যান্য অবতারের চিত্র অঙ্কিত থাকে।
মর্ডোভিয়া এরিনা
মর্ডোভিয়া এরিনা () রাশিয়ার মর্ডোভিয়ার সারানস্কে অবস্থিত একটি নির্মীয়মান ফুটবল স্টেডিয়াম। এটি ২০১৮ ফিফা বিশ্বকাপের ভেন্যুগুলোর একটি। এছাড়া এখানে রুশ প্রিমিয়ার লীগের এফসি মর্ডোভিয়া সারানস্ক ফুটবল ক্লাবের হোম ম্যাচ অনুষ্ঠিত হবে যা এর আগে স্টার্ট স্টেডিয়ামে অনুষ্ঠিত হত। এই স্টেডিয়ামের দর্শক ধারণ ক্ষমতা ৪৪,৪৪২।
২০১৮ ফিফা বিশ্বকাপের জন্য স্বাগতিক দেশ নির্বাচনের সময় জার্মান স্থপতি টিম হুপের সাময়িকভাবে নকশা করা স্টেডিয়ামের খসড়া দেখানো হয় যা সারানস্কে নির্মাণ করা হবে। পরবর্তীতে স্টেডিয়ামের চূড়ান্ত নকশার জন্য সারানস্কগ্রাজদানপ্রোয়েক্ট নামের একটি দেশীয় প্রতিষ্ঠান নির্বাচন করা হয়। গামলা-আকৃতির মাঠটি বিশ্বকাপের জন্য ৪৪,৪৪২ জন দর্শক ধারণক্ষমতা সম্পন্ন করে বানানো হচ্ছে। বিশ্বকাপের পরে আসন সংখ্যা কমিয়ে ২৮,০০০ করা হবে। বাম স্ট্যান্ড ও ছাদের মধ্যবর্তী অংশে অবসর সময় কাটানোর এবং বিনোদনের জন্য একটি স্থান নির্মাণ করা হচ্ছে।
উইলসন হোরেস হ্যামেন
উইলসন হোরেস হ্যামেন (২৬ সেপ্টেম্বর ১৭৮৬ – ৮ মে ১৮৬০) হলেন একজন প্রখ্যাত অধ্যাপক ও শিক্ষাবিদ এবং ঔপনিবেশিক আমলের ব্রিটিশ পদস্থ সরকারি কর্মকর্তা। যদিও তিনি ইন্ডিয়া কোম্পানির মেডিক্যাল সার্ভিসের সদস্য হিসাবে উপমহাদেশে আসেন, তথাপি তিনি প্রাচ্যবিদ হিসাবেই সমধিক পরিচিত।
উইলসন হোরেস হ্যামেন ১৭৮৬ সালের ২৬ সেপ্টেম্বর লন্ডনে জন্মগ্রহণ করেন এবং প্রথমে লন্ডনের সোহো একাডেমী ও পরে সেন্ট টমাস হাসপাতালে শিক্ষা লাভ করেন।
তিনি ১৮০৮ সালে ভারতে আসেন ও ইস্ট ইন্ডিয়া কোম্পানির মেডিক্যাল সার্ভিসে যোগদান করলেও পরবর্তীতে তা ত্যাগ করে কলকাতা টাকশালে মুদ্রা-ধাতু পরীক্ষক হিসেবে যোগদান করে ১৮৩২ সালে ভারতবর্ষ ত্যাগের পূর্ব পর্যন্ত এই দায়িত্ব পালন করেন। এরপর তিনি ১৮৩৩ সাল থেকে অক্সফোর্ডে এবং পরবর্তীতে ১৮৩৬ সাল থেকে লন্ডনে ভারত বিষয় অধ্যাপক হিসাবে দায়িত্ব পাল করেন। তিনি অক্সফোর্ড বিশ্ববিদ্যালয়ের সংস্কৃত বিষয়ক প্রথম "বোডেন প্রফেসর" ছিলেন।
তিনি ভারতবর্ষের বিভিন্ন বিষয়াবলী নিয়ে বেশ কিছু গুরুত্বপূর্ণ পুস্তক রচনা করেন, যার মধ্যে রয়েছেঃ
আসছে আবার শবর
আসছে আবার শবর  একটি ২০১৮ সালের ভারতীয় বাংলা ভাষার অপরাধমূলক রোমহর্ষক (থ্রিলার) চলচ্চিত্র, যা পরিচালক অরিন্দম শীল দ্বারা পরিচালিত। চলচ্চিত্রটির মূল চরিত্রে অভিনয় করেন শাশ্বত চট্টোপাধ্যায়, ইন্দ্রনীল সেনগুপ্ত, গৌরব চক্রবর্তী সহ অন্যান্য অভিনেতা-অভিনেত্রীরা। এটি ২০১২ সালের বাংলা ছবি ঈগলের চোখ এবং গোয়েন্দা শবর চলচ্চিত্র ধারাবাহিকের তৃতীয় খন্ড। ছবিটি ১৯ জানুয়ারি ২০১৮ সালে মুক্তি পায়। শীর্ষেন্দু মুখোপাধ্যায় কর্তৃক লিখিত প্রজাপতির মৃত্যু ও পুনর্জন্ম নামের এই গল্প থেকে চলচ্চিত্রটি নির্মিত হয়েছে।ঈগলের চোখের সাফল্যের পর পরিচালক অরিন্দম শীল চলচ্চিত্রটির তৃতীয় খণ্ড নির্মানের কথা বলেন। আগস্ট ২০১৭ সালে, পরিচালক মিডিয়াকে জানায়, গোয়েন্দা শবর চলচ্চিত্রের তৃতীয় খন্ডের দৃশ্যধারণ ৭ সেপ্টেম্বর ২০১৭ থেকে শুরু হবে। এই চলচ্চিত্রটির নাম আসছে আবার শবর এবং এটি নির্মিত হবে শীর্ষেন্দু মুখোপাধ্যায় দ্বারা রচিত প্রজাপতির মৃত্যু ও পুনর্জন্ম উপন্যাসের উপর ভিত্তি করে। প্রথমে পশ্চিমবঙ্গে দৃশ্যধারণ সম্পন্ন করার পর দলটি লখনৌয়ের উদ্দেশে যাত্রা করে বাকি অংশটির দৃশ্যধারনের জন্য। শাশ্বত চট্টোপাধ্যায়, সুদ্রত দত্ত এবং গৌরব চক্রবর্তী প্রধান চরিত্রগুলির সঙ্গে ইন্দ্রনীল সেনগুপ্ত, অনিন্দ্য চট্টোপাধ্যায়, আঞ্জানা বাসু এবং মীর আফসার আলীর সাথে তাদের চরিত্রগুলির জন্য সিক্যুয়েল ফিরে আসেন। দৃশ্যধারন ২০১৭ সালের সেপ্টেম্বরের শুরু হয় এবং ১৯ জানুয়ারি ২০১৮ সালে মুক্তি পাওয়া।
১২ ই সেপ্টেম্বর, ২০১৭ সালে পরিচালক অরিন্দম শীল দ্বারা কিছু কাহিনীর সারসংক্ষেপের সাথে চলচ্চিত্রের পোস্টারটি মুক্তি পায়। মোশন পোস্টার ১৩ অক্টোবর পরিচালক অরিন্দম শীল দ্বারা প্রকাশিত হয়। ১৫ নভেম্বর ২০১৭ সালে মুক্তি পায় চলচ্চিত্রের নাটকীয় পোস্টার